Man beseer in valskermsweef-ongelukArgieffoto: Pixabay ŉ Man, vermoedelik in sy 30’s, is Saterdagoggend in ŉ valskermsweef-ongeluk in Bapsfontein, Gauteng, beseer. Paramedici het kort ná 09:00 by ŉ vliegveld in die omgewing opgedaag, het Russel Meiring, woordvoerder van ER24, gesê. “Die man het op die grond gelê en omstanders het reeds sy valskermweeftoerusting verwyder.” Paramedici het die man ondersoek en gevind hy het verskeie ernstige beserings opgedoen en dat hy in ŉ ernstige toestand was. “Hy is op die toneel behandel en met ŉ helikopter na ŉ hospitaal in Johannesburg gevlieg nadat hy gestabiliseer is.” Die presiese omstandighede rakende die voorval is nog nie bekend nie.